אחזיהו (מלך יהודה)

אֲחַזְיָהוּ או אֲחַזְיָה, היה מלך יהודה בשנים 843 לפנה"ס עד 842 לפנה"ס. על אחזיהו מסופר בספר מלכים ב', פרק ח', פסוקים כ"ד–כ"ט, בספר מלכים ב', פרק ט', פסוקים כ"ג–כ"ט, ובמקבילה בספר דברי הימים ב', פרק כ"ב, פסוקים א'–ט'. השם אחזיהו הוא שם תאופורי המורכב מהרכיב "אחז" ומהרכיב התאופורי "יהו", רכיב תאופורי מקוצר לשם האלוהות יהוה. משמעות השם היא שהאדם שמכונה בשם זה נאחז- נסמך, ניצל, נעזר- בה'. אחזיהו הוא בנו של יהורם מלך יהודה, ואמו היא עתליה נסיכת ממלכת ישראל. לפיכך הוא נצר משותף לשני בתי המלוכה הגדולים של ממלכות ישראל ויהודה, בית דוד ובית אחאב, ככל הנראה כתוצאה מהברית שנחתמה בין שתי הממלכות. התנ"ך רואה במוצאו מבית אחאב את הסיבה לכך שעשה את הרע בעיני ה', שכן לאחר מות אביו, קיבל עצות מאנשי בית אחאב ומאמו. לאחר שאחיו נספו בפשיטת הפלשתים על ירושלים, נותר אחזיהו כיורש הלגיטימי, ו"יושבי ירושלים" המליכו אותו, לפי ספר מלכים בעודו בן 22 שנה, ולפי ספר דברי הימים בעודו בן 42 שנה, הוצעו מספר אפשרויות ליישוב הסתירה על ידי פרשני התנ"ך. המונח "יושבי ירושלים" מקביל למונח "עם הארץ"[דרוש מקור] שהתערב בהמלכת יהואש בן אחזיהו. לקראת סוף מלכותו הקצרה אחזיהו הלך עם דודו יהורם מלך ישראל (ובכך המשיך את הברית שהייתה בין יהודה לישראל בימי אחאב ויהושפט) למלחמה מול ארם ברמות גלעד, אשר בה יהורם נפצע, וכאשר יהורם הלך להתרפא ביזרעאל, אחזיהו בא לבקרו. הוא נהרג על ידי יהוא כחלק ממרד יהוא בבית אחאב, בעיר מגידו. משם הביאו אותו עבדיו ירושלים ושם הוא נקבר. בספר דברי הימים מובא מקור אחר סותר שלפיו הוא התחבא בשומרון ומשם לקחו אותו לפני יהוא שהרג אותו. אשתו של אחזיהו הייתה צביה מבאר-שבע ובנו יהואש היה בן שנה כשמת אביו והומלך שש שנים לאחר מכן כאשר הרגו את עתליה שתפסה את המלוכה שלא כדין. הפרשנים רואים את מות אחזיהו כעונש לבית דוד על הברית עם ישראל, ובסיבת היותו שייך לבית אחאב. לעומת זאת, קבורתו היא בזכות סבו יהושפט, כך שלפיהם אחזיהו הוא בעיקר הצאצא של אבותיו, ללא אישיות או מעשים משל עצמו. אחזיהו מוזכר ככל הנראה בכתובת תל דן. זוהי מצבת ניצחון שהקים אחד ממלכי ארם בעקבות ניצחון על ממלכת ישראל. הכתובת מזכירה את יהורם בן אחאב מלך ישראל וכנראה אף את אחזיהו בן יהורם מלך יהודה, המכונה ככל הנראה בכתובת "[מל]ך בית דוד". זוהי העדות הארכאולוגית החשובה ביותר, ואולי אף היחידה, לקיומו של בית דוד. לפי חלק מהחוקרים הכתובת בתל דן מתארת את הרג אחזיהו ויורם על ידי מלך ארם בניגוד למתואר בתנ"ך, אך חוקרים אחרים חלקו על פירוש זה. בדברי הימים מסופר על כך שאחיו נספו בפשיטת הפלשתים על ירושלים, ואילו במלכים לא. בדברי הימים מודגשת העובדה שהוא גם מבית אחאב ולכן היה רשע, בניגוד למלכים. בדברי הימים מסופר כי אחזיהו מלך שנה אחת בירושלים והוא בן 42 בניגוד למלכים שמסופר שבמלכותו שנה אחת בירושלים היה בן 22. בדברי הימים מסופר שלאחר הריגת יהורם בידי יהוא הספיק אחזיהו לברוח לשומרון והתחבא שם עד שנתפס בידי עבדי יהוא והובא אליו והוצא להורג. בספר מלכים לעומת זאת אחזיהו נפצע על ידי עבדי יהוא בעת בריחתו בעיר יבלעם ומת מפצעיו בעיר מגידו. יהורם בן אחאב מרד יהוא עתליה אלישע מחולל את מרד יהוא (הרב אלחנן סמט), מתוך בית המדרש הווירטואלי רשעת אחזיהו ותבוסתו (יהודה קיל) מתוך אתר התנ"ך של מכללת הרצוג שיעור על ממלכת יהודה בזמן אחזיהו מלך יהורם יהודה קיל, מלכים ב', מוסד הרב קוק, דעת מקרא, עמ' 614 ספר מלכים ב', פרק ח', פסוק כ"ה ספר מלכים ב', פרק ח', פסוק כ"ו. אמנם שם כתוב שהיא בת עמרי, אבל בספר מלכים ב', פרק ח', פסוק י"ח מבואר שהיא בת אחאב. הרב אלחנן סמט, אוי לרשע ואוי לבעל בריתו, באתר התנ"ך של הרצוג ספר מלכים ב', פרק ח', פסוק כ"ז וכן בספר דברי הימים ב', פרק כ"ב, פסוקים ג'–ד'. ספר דברי הימים ב', פרק כ"ב, פסוק א' ספר מלכים ב', פרק ח', פסוק כ"ו ספר דברי הימים ב', פרק כ"ב, פסוק ב' ראו ספר מלכים ב', פרק י"א, פסוק כ' ראו בספר מלכים א', פרק כ"ב. ספר מלכים ב', פרק ח', פסוקים כ"ח–כ"ט וכן בספר דברי הימים ב', פרק כ"ב, פסוקים ה'–ו'. ספר מלכים ב', פרק ט', פסוקים כ"ז–כ"ט וכן בספר דברי הימים ב', פרק כ"ב, פסוקים ז'–ט'. רד"ק, רלב"ג, מלבי"ם ומצודת דוד לספר מלכים ב', פרק ח', פסוק כ"ו, ומצודת דוד לספר מלכים ב', פרק ט', פסוק כ"ז, והפירוש המיוחס לרש"י על ספר דברי הימים ב', פרק כ"ב, פסוק ב', מלבי"ם על ספר דברי הימים ב', פרק כ"ב, פסוק ז'. כולם הולכים בעקבות סדר עולם רבה פרק יז. ספר דברי הימים ב', פרק כ"ב, פסוק ט' דניאל משה לוי, מי הרג את יהורם ואחזיהו?, באתר דעת מרדכי כוגן, מקרא לישראל: מלכים-ב ב-כה, עם עובד, עמ' 503-504